Document ID: 31995R1164

ΚΑΝΟΝΙΣΜΟΣ (ΕΚ) αριθ. 1164/95 ΤΗΣ ΕΠΙΤΡΟΠΗΣ της 23ης Μαΐου 1995 για τροποποίηση του κανονισμού (ΕΟΚ) αριθ. 1442/93 περί λεπτομερειών εφαρμογής του καθεστώτος της εισαγωγής μπανανών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι ο κανονισμός (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 478/95 (4), καθορίζει τις λεπτομέρειες εφαρμογής του καθεστώτος της εισαγωγής μπανανών στην Κοινότητα 7 ότι ο κανονισμός (ΕΚ) αριθ. 478/95, όπως τροποποιήθηκε από τον κανονισμό (ΕΚ) αριθ. 702/95 (5), καθορίζει τις συμπληρωματικές λεπτομέρειες για την εφαρμογή του καθεστώτος της δασμολογικής ποσοστώσεως κατά την εισαγωγή μπανανών στην Κοινότητα που αναφέρεται στα άρθρα 18 και 19 του κανονισμού (ΕΟΚ) αριθ. 404/93 και τροποποιήθηκε από τον κανονισμό (ΕΟΚ) αριθ. 1442/93 7 ότι, στο άρθρο 11 του κανονισμού (ΕΟΚ) αριθ. 1442/93 καθορίζονται η προθεσμία για την έκδοση των πιστοποιητικών εισαγωγής για τη δασμολογική ποσόστωση και η διάρκεια ισχύος των εν λόγω πιστοποιητικών ανά τρίμηνο 7 ότι πρέπει, αφενός μεν, να διευκρινισθεί ότι η προθεσμία για την έκδοση των πιστοποιητικών που αναφέρεται στο άρθρο 11 του κανονισμού (ΕΟΚ) αριθ. 1442/93 δεν εφαρμόζεται στις νέες αιτήσεις που υποβάλλονται κατά τη διάρκεια της περιόδου που αναφέρεται στο άρθρο 4 του κανονισμού (ΕΚ) αριθ. 478/95 και, αφετέρου, να έχουν την ίδια διάρκεια ισχύος τα πιστοποιητικά που εκδίδονται για το ίδιο τρίμηνο 7 ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1442/93 τροποποιείται ως εξής:
1. Το άρθρο 11 αντικαθίσταται από το ακόλουθο κείμενο:
«Άρθρο 11 1. Για τις αιτήσεις που υποβάλλονται κατά τη διάρκεια της περιόδου που αναφέρεται στο άρθρο 9 παράγραφος 2, τα πιστοποιητικά εισαγωγής εκδίδονται το αργότερο την εικοστή πρώτη ημέρα του τελευταίου μήνα κάθε τριμήνου, για το επόμενο τρίμηνο. Όταν η εν λόγω ημέρα είναι αργία, η έκδοση πραγματοποιείται το αργότερο την πρώτη εργάσιμη ημέρα που ακολουθεί.
2. Τα πιστοποιητικά εισαγωγής έχουν διάρκεια ισχύος που λήγει την έβδομη ημέρα του τέταρτου μήνα που έπεται του μήνα της έκδοσής τους.».
2. Το άρθρο 17 παράγραφος 2 αντικαθίσταται από το ακόλουθο κείμενο:
«2. Τα πιστοποιητικά εισαγωγής έχουν διάρκεια ισχύος που λήγει την έβδομη ημέρα του τέταρτου μήνα που έπεται του μήνα της έκδοσής τους.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά στα πιστοποιητικά που εκδίδονται για το τρίτο τρίμηνο του 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαΐου 1995.

Labels: 3
17
5